KBANK ดีดบวก 3% หลังร่วงหนักวานนี้! โบรกฯเชียร์ซื้อราคาหุ้นต่ำบุ๊ก
KBANK ดีดบวก 3% หลังร่วงหนักวานนี้! โบรกฯเชียร์ซื้อราคาหุ้นต่ำบุ๊ก
เปิดโผ 4 หุ้นไทย รับอานิสงส์เศรษฐกิจ “สหรัฐฯ” โตแรงรอบ 37 ปี
22 ธ.ค. 2563

ผู้สื่อข่าวรายงานว่า ธนาคารกสิกรไทย จำกัด (มหาชน)  หรือ KBANK ณ เวลา 10.54 น. อยู่ที่ระดับ 113.50 บาท บวก 3.50 บาท หรือ 3.18% ด้วยมูลค่าซื้อขาย 1.73 พันล้านบาท ราคาหุ้นดีดกลับหลังวานนี้(21.ค.63) ร่วงหนัก 7.56% มาปิดที่ระดับ 110 บาท

บล.เคทีบี (ประเทศไทย) ระบุว่า  ยังคงน้ำหนักการลงทุนกลุ่มธนาคารเป็น มากกว่าตลาด โดยภาพรวมสินเชื่อเดือน พ.ย. 2563 เพิ่มขึ้น 0.9% เทียบเดือนก่อนหน้า จากสินเชื่อรายใหญ่และเช่าซื้อเป็นหลัก
โดยมี KKP และ TMB เพิ่มขึ้นมากที่สุด 4.9% เทียบเดือนก่อนหน้า และ TMB เพิ่มขึ้น 1.1% เทียบเดือนก่อนหน้า ขณะที่คาดว่าจะมีโมเมนตัมบวกต่อในเดือน ธ.ค. 2020 เพราะเป็นช่วงเร่งลงทุนเบิกจ่ายของภาคเอกชน และมีงาน Motor Expo ช่วงวันที่ 2-13 ธ.ค. ที่ผ่านมาซึ่งจะส่งผลดีต่อสินเชื่อเช่าซื้อต่อได้และยังจะโตได้ดีตามอุตสาหกรรมยานยนต์
ขณะที่แนวโน้ม NPL จะค่อยๆเร่งตัวขึ้นอย่างค่อยเป็นค่อยไป เพราะยังมีการให้ความช่วยเหลือกับลูกหนี้บางส่วนอยู่โดยเฉพาะอย่างยิ่งในกลุ่มที่เกี่ยวข้องกับภาคการท่องเที่ยว
ราคาหุ้นกลุ่มธนาคารมีการปรับตัวเพิ่มขึ้น +14% ใน 3 เดือนที่ผ่านมา เพราะกระแสเงินทุนที่ไหลเข้ามาจาก Valuation ที่ระดับเพียง 0.4x ต่ำสุดในรอบ 15 ปี โดยชอบ BBL (ซื้อ/เป้า 150.00 บาท) จากความแข็งแกร่งด้านงบดุลและมีความเสี่ยงต่ำ และ KBANK (ซื้อ/เป้า 130.00 บาท) จาก Valuation ที่ยังน่าสนใจ โดยปัจจุบันยังซื้อขายที่ระดับ 0.6x PBV ยังอยู่ในระดับต่ำที่ -2SD